Rīgā Nr. 2021. gada \_\_.\_\_\_\_\_

## **.§**

**Par informatīvo ziņojumu**

**“Par digitālā augstuma modeļa pamatdatu sagatavošanas un atjaunošanas optimālo ciklu un tā finansiālo ietekmi”**

1. Pieņemt zināšanai iesniegto informatīvo ziņojumu.
2. Atbalstīt informatīvajā ziņojumā sniegto priekšlikumu, ka Ģeotelpisko pamatdatu informācijas sistēmā uzturētais digitālais augstuma modelis tiek atjaunots sešu gadu ciklā.
3. Aizsardzības ministrijai līdz 2022. gada 1. martam izstrādāt un virzīt apstiprināšanai Ministru kabinetā grozījumus Ministru kabineta 2014. gada 25. februāra noteikumos Nr. 113 "Ģeotelpisko pamatdatu informācijas sistēmas noteikumi", nosakot, ka Ģeotelpisko pamatdatu informācijas sistēmā uzturētais digitālais augstuma modelis tiek atjaunots sešu gadu ciklā.
4. Nepieciešamo finansējumu Aizsardzības ministrijai nodrošināt piešķirto valsts budžeta līdzekļu ietvaros, nepārsniedzot izdevumu kopapjomu 2% apmērā no iekšzemes kopprodukta no 2022. gada līdz 2027. gadam, pārdalot finansējumu 231 519 EUR apmērā katru gadu, tai skaitā atlīdzībai 108 748 EUR no budžeta apakšprogrammas 22.12.00 “Nacionālo bruņoto spēku uzturēšana” ilgtermiņa saistību pasākuma ”Nacionālo bruņoto spēku ilgtermiņa līgumi” uz budžeta programmu 28.00.00 “Ģeodēzija un kartogrāfija”.
5. Aizsardzības ministrijai atbilstoši šī protokollēmuma 4.punktā minētajam iesniegt Finanšu ministrijā priekšlikumus maksimāli pieļaujamo valsts pamatbudžeta izdevumu apjoma 2022., 2023. un 2024. gadam precizēšanai un sagatavot grozījumus Ministru kabineta 2021. gada 19.marta rīkojumā Nr.179 “Par finansējumu Aizsardzības ministrijas ilgtermiņa saistību pasākumam “Nacionālo bruņoto spēku ilgtermiņa līgumi””.

Ministru prezidents A.K. Kariņš

Valsts kancelejas direktors J. Citskovskis